
Mi posedas proksimume ankoraŭ 34 spesmilojn post pago kaj 
sendo de Fnuna naŭa numero, do mi bonsane vivas. 


AL LA LEGANTOJ 

Malrapide, malrapide sed ĉiam senĉese nia abonintaro mul- 
tiĝas, dank’al tio nia Gazeto aperas regule ĉiumonate, sed 
mankos baldaŭ la enhavaĵo, tio estas la kopio, kaj «F. F. » 
tiam estos kiel veziko, ĝi havas nur la eksteraĵon. 

Ni do petas niajn sammetiulojn sendi al ni artikolojn pri 
fervojaj aferoj aŭ pri societoj demandoj — Por plenumi la dezi- 
rojn de kelkaj abonintoj estas decidita, ke ĉiu aboninto rajtas 
enpresigi anonceton pri ia ajn demando. 

DEMANDOJ 


1- e Ĉu inter ni estas sufiĉe da plenpovaj oficistoj por aldoni 
esperantan tradukon al ĉiu letero sendita al fremda Kompanio ? 
Se jes, ke ili provu ĝin fari. 

2- e Kiel prosperas Esperanto ĉe via fervojo ? 

3- e Kiu volas partopreni la tradukon de la Berna Konven- 
cio : « Uebereinkommen betreffend die Gŭterŭbergabe und 
-ŭbernahme sowie die Verteilung von Entschadigungen im inter** 
nationalen Eisenbahnfrachtverlcehr ». 

Pri tiuj demandoj bonvolu respondi al S-ro George Chilot, 
Villeneuve-St-Georges (Franclando). 


E 1 La Ŝvaba Esperantisto, Marto 1913. 


« Ein warmer Fŭrsprecher des Esperanto trat in Herrn k. 
Obergeometer Reuss auf, der sich um unsere Sache in Regens- 
burg in den letzten Monaten ausserordentlich verdient gemacht 
hat». 

S-ro Reuss skribis speciale por « Fervoja Esperantisto » 
jenan artikoleton. Varmege mi dankas al li. 

La nova fervojara muzeo en Nirembergo, kiu posedas arn- 
pleksan kolekton de fervojaĵoj kaj poŝtaĵoj, estas ĝis nun loki- 
ĝinta en konstruaĵo, kiu apartenas al la urbo Nirembergo. La 
spaco de la konstruaĵo jam de longe ne sufiĉas plu tute por ĝia 
celo. Pro tio la bavara popolkonsiliĝo (Landtag) laŭ la pro- 
pono de la administraro fervojara donis la permeson al la kons- 
truo de nova muzea konstruaĵo. La konstru-fundon por ĉi tiu 
konstruaĵo la komunumo Nirembergo transdonis senpage kaj 

A 

senŝarĝe al la administraro fervojara. Gi kuŝaŝ in preferata 
distrikto de la urbo, norde de la konstruaĵo por la fervoja direk- 
cio inter la Weidenkeller-, Sand- kaj Lessing'-stratoj. La areo 
havas 5100 kadratmetrojn. La kostoj de la konstruaĵo estis taks- 


ataj je 735.000 Sm. ( 1.470.000 markoj), de kiuj la urbo Nirem- 
bergo pagos 325.000 Sm. (650.000 markojn); la resto estos 
antaŭpagata de la urbo, kaj la administraro fervojara amortizos 
ĝin per dekjaraj partopagoj el estontaj enspezoj. 

Por la konduto de la konstruaĵo estis starigata nova inspek- 
tadoro en Nirembergo, kies estro estas direkcia-konsilanto Joh. 
Weiss. Ĉi tiu ankaŭ verkis la planojn de la nova muzeo fervo- 
jara, kiu siatempe estis premiitaĵ per la unua premio kaŭze 
de la konkurado por la starigo de bazoj per nova bavara fer- 
vojara muzeo. 

Reuss, 

Supera termezuristo. 


La transportado de malgrandaj komercaĵoj 

en Granda Britujo 

( Daŭrigo.) 

Por transporti la komercaĵon, la fervojaj kompanioj uzas 
vagonojn diversformajn, plejparte tiuj ĉi estas malfermitaj, t. e. 
sentegmentaj, kaj por protekti la enhavojn kontraŭ la pluvo kaj 
neĝo oni kovras la vagonojn per drapkovriloj. La ĵus pasintajn 
jarojn la kompanioj konstruis multajn komercvagonojn kovritajn, 
kaj ĉe kelkaj stacioj tiuj preskaŭ elpuŝis la malkovritajn por 
la transporto de ĝenerala komercaĵo. La enhavebleco de la 
diversaj tipoj diferencas de 8120 ĝis 25375 kilogramoj kaj, sen 
ŝarĝaĵo, ili havas la pezon po 5075 ĝis 15225 kilogramoj. Tiuj 
nur estas la vagonoj uzataj por ordinara komercaĵo. 

Por minimumigi la difekton de sendaĵeroj sekve de mal- 
zorga ŝarĝo, inspektoroj neatendite vizitas la ŝarĝejojn kaj 
ekzamenas la manieron laŭ kiu la ŝarĝistoj enmetas la ko- 
mercaĵojn en la vagonojn. La inspektoroj ankaŭ inspektas la 
ŝarĝaĵon ĉe la stacioj de alveno antaŭ ol ĝi estas alvagonigita. 
La administracioj ankaŭ eldonis kelkajn cirkulerojn por klarigi 
al la ŝarĝistoj k. t. p. kiamaniere paki la sendaĵojn difektemajn. 
Aliajn rimedojn kontraŭ la tranporta difekto oni trovas en spe- 
cialformaj vagonoj kaj puŝveturiloj por malfortaj fabrikaĵoj, 

pereemaj kreskaĵoj, k. t. p. : ekzemple vitraĵo, fromaĝo nepa- 
kita, ovoj, fiŝaĵo, frukto, panfermentilo, viando, k. c. 

La komercistoj en Britujo persiste forsendas difekteblajn 
fabrikaĵojn fervoje sen kia ajn pakprotektilo, aŭ nesufiĉe pakitajn, 
kaj, spite de la rimedoj supre cititaj, estas tre malfacile ilin 
ŝarĝi kaj malŝarĝi sen risko de difekto okazanta. Por sin pro- 
tekti kontraŭ plendontoj, tiuokaze la kompanioj fervojaj nur 
konsentas transporti tiajn fabrikaĵojnje la risko de la posedanto, 
kaj ne respondas pri transporto sen difekto. 

Multe da malfielpo faras sendantoj kiuj rifuzas skribi sur 
etikedoj la adresojn al kiuj ili sendas pakaĵon. Tre ofte nur 
signo aŭ cifero estas montrita, kaj se okazus ke la pakaĵo apar- 
tiĝus de la fakturo preskaŭ certe la pakaĵo perdiĝos. Por eviti 
perdon de tiuj sendaĵoj, la fervojaj ekzamenistoj alfiksas eti- 
kedojn montrante la nomon de la stacio de forsendo kaj alveno. 

Per mallonga artikolo oni ne povas priskribi detale la 
metodon de transportado, sed la leganto ekscios ke per la or- 
ganizo supre montrita la entreprenoj fervojaj faras al la komer- 
cistoj bonan servon, ĉar, sekve de rapida ekspedo kaj livero de 
la sendaĵoj, ne estas necese, ke la komercistoj konstruu aŭ luu 
grandajn magazenojn por pogrande konservi la fabrikaĵojn, kaj 
tiu ĉi ebligas al la komercistoj kaj butikistoj aĉeti kaj vendi laŭ 
pli favoraj kondiĉoj. 

W. F. Lawrence. 

Adresŝanĝo : S-ro W. Lawrence transloĝis. Nun li estas 
trovebla 6, Dodgrow Terrace, Acomb, apud York. 

71, rue Monge, Paris 

Proksime Jardin-des-Plantes, Sorbonne, Jardin du Luxembourg kaj Presa Esp. Societo. 

Moderna Komforto. — Bona Servado. — Moderaj Prezoj. 

